
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1741 


15 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός προέδρου, μελών και γραμματέα της Νομο¬ 
παρασκευαστικής - Νομοτεχνικής Επιτροπής του 
Υπουργείου Εθνικής Παιδείας και Θρησκευμάτων 
και καθορισμός της μηνιαίας αποζημίωσής τους.. 1 

Τιμολόγιο εργασιών επισκευής ζημιών σε σεισμόπλη¬ 
κτα κτίρια, για το ν υπολογισμό της δαπάνης και των 
αντιστοίχων παροχών στους σεισμόπληκτους του 
Ν. Εύβοιας από το σεισμό της 8ης Φεβρουάριου 


1999. 2 

Σύσταση Επιτροπής προσφυγών με έδρα την Αθήνα 
στην Ιατρική Σχολή του Εθνικού και Καποδιστρια- 

κού Πανεπιστημίου Αθηνών. 3 

Σύσταση Ομάδας Δράσης (Έργου) για την αντιμετώ¬ 
πιση του προβλήματος του έτους 2000 των πληρο¬ 
φοριακών και ηλεκτρονικών συστημάτων στις υπη¬ 
ρεσίες και στους φορείς αρμοδιότητας του Υπουρ¬ 
γείου Δικαιοσύνης. 4 


ΑΠΟΦΑΣΕΙ Σ 

Αριθ. 2/61765/002 (1) 

Ορισμός προέδρου, μελών και γραμματέα της Νομοπα¬ 
ρασκευαστικής - Νομοτεχνικής Επιτροπής του Υπουρ¬ 
γείου Εθνικής Παιδείας και Θρησκευμάτων και καθο¬ 
ρισμός της μηνιαίας αποζημίωσής τους. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 31 παρ. 1 του Ν. 2190/1994 (Α' 28). 
β) Του άρθρου 19παρ. 19του Ν. 2386/1996 (Α'43). 
γ) Του άρθρου 6του Ν. 2521/1997 (Α' 174). 
δ) Του άρθρου 29Ατου Ν. 1558/1985 (Α' 137) όπως προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε με άρθρο 1 του παρ. 2α του Ν. 2469/1997 (Α' 
38). 

ε) Της απόφασης του Πρωθυπουργού και του Υπουρ¬ 


γού Οικονομικών αριθμ. 1107147/1239/0006Α/4.10.96 
«Ανάθεση αρμοδιότητας στους Υφυπουργούς Οικονομι¬ 
κών» (Β'922). 

2. Το έγγραφο Γ. 890/30.7.1999 του Συμβουλίου της 
Επικράτειας. 

3. Το έγγραφο 3.7545/24.5.1999 του Νομικού Συμβου¬ 
λίου του Κράτους. 

4. Το γεγονός ότι από την εφαρμογή της απόφασης αυ¬ 
τής προκαλείται δαπάνη ετησίως ύψους 11.500.000 δρχ. 
η οποία για το οικονομικό έτος 1999 και για το τελευταίο 
τετράμηνο περιορίζεται στο ποσό των 3.800.000 δρχ. και 
θα καλυφθεί από τον προϋπολογισμό εξόδων του Υπουρ¬ 
γείου Εθνικής Παιδείας και Θρησκευμάτων φορέα 19.110 
ΚΑΕ 0515, του οποίου οι πιστώσεις επαρκούν. 

Από το έτος 2000 και μέχρι το έτος 2005 η δαπάνη ανέρ¬ 
χεται σε 11.500.000 δρχ. και θα λαμβάνεται μέριμνα για 
την εγγραφή της αντίστοιχης πίστωσης στον φορέα 
19.110 του ΚΑΕ 0515 του προϋπολογισμού του οικείου οι¬ 
κονομικού έτους, αποφασίζουμε: 

1. Μέλη της Νομοπαρασκευαστικής - Νομοτεχνικής 
Επιτροπής του Υπουργείου Εθνικής Παιδείας και Θρη¬ 
σκευμάτων που έχει συσταθεί με την υπουργική απόφαση 
2033628/3830/0022/1994 (Β' 421 διόρθωση σφάλματος 
Β' 535) ορίζονται οι: 

α) Νικόλαος Σκλίας, Σύμβουλος Επικράτειας, ως Πρόε¬ 
δρος. 

β) Σπυρίδων Φλογαΐτης, καθηγητής Νομικής του Εθνι¬ 
κού και Καποδιστριακού Πανεπιστημίου Αθηνών, μέλος 
και 

γ) Χρήστος Θωμόπουλος, Νομικός Σύμβουλος του 
Κράτους, μέλος. 

2. Καθήκοντα γραμματέα της Επιτροπής ασκεί η Δήμη¬ 
τρα Γαζή. 

3. Στον Πρόεδρο, τα μέλη και το γραμματέα της Επι¬ 
τροπής καταβάλλεται αποζημίωση μηνιαίως ως ακολού¬ 
θως: 

α) Στον πρόεδρο 300.000 δρχ. 

β) Στα μέλη 280.000 δρχ. 

γ) Στο γραμματέα 100.000 δρχ. σύμφωνα με τη διαδικα¬ 
σία του άρθρου 6 παρ. 2 του Ν. 2521 /1997 (Α' 174), σε συν¬ 
δυασμό με το άρθρο 19 του Ν. 2470/1997 (Α'40). 

Οι παραπάνω αμοιβές θα καταβάλλονται εφόσον πραγ¬ 
ματοποιούνται τουλάχιστον τρεις (3) συνεδριάσεις το μή¬ 
να. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. οικ,/3556 (2) 

Τιμολόγιο εργασιών επισκευής ζημιών σε σεισμόπληκτα 
κτίρια, για τον υπολογισμό της δαπάνης και των ανπ- 
στοίχων παροχών στους σεισμόπληκτους του Ν. Εύ¬ 
βοιας από το σεισμό της 8ης Φεβρουάριου 1999. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α 24) «Περί κυρώ- 
σεως, τροποποιήσεως και συμπληρώσεως της από 
28.7.78 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών 1978 εις περιο¬ 
χήν Βορ. Ελλάδος». 

2. Τις διατάξεις του Ν. 1190/81 (ΦΕΚ 203/Α/30.7.81) 
«Περί κυρώσεως της από 26.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981». 

3. Την 617/ΤΠ 32/5.5.99 (ΦΕΚ 709/Β/19.5.99) Κοινή Από¬ 
φαση του Υπουργού Εθν. Οικονομίας και των Υφυπουρ¬ 
γών Οικονομικών και ΠΕ.ΧΩ.Δ.Ε. για την οριοθέτηση σει¬ 
σμόπληκτης περιοχής για την αποκατάσταση των ζημιών 
από τους σεισμούς της 8.2.99 σε περιοχές του Ν. Εύβοι¬ 
ας και τον καθορισμό των πιστωτικών μέτρων. 

4. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

5. Την Απόφασή μας οικ/3828/ΤΣΕΠ 31.1/8.11.95, για 
την «Αναδιάρθρωση Υπηρεσιών της Υ.Α.Σ.» 

6. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

7. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο 
Δημοσίων Έργων, στη Θεσσαλονίκη, στις 5.8.78. 

8. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση 
Ε7/1253/155/16.1.76 του Υπουργού τ. Δημ. Έργων, όπως 
τροποποιήθηκε και ισχύει σήμερα. 

9. Την Κοινή Απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε «Ανάθεση αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο». 

10. Το τιμολόγιο για εργασίες επισκευής βλαβών σε σει¬ 
σμόπληκτα κτίρια που εγκρίθηκε με την Απόφαση 
οικ/1488/ΑΖ 9β/7.4.98. 

11. Το τιμολόγιο για εργασίες επισκευής βλαβών σε σει¬ 
σμόπληκτα διατηρητέα ή παραδοσιακά κτίρια που εγκρί- 
θηκε με την Απόφαση οικ/4062/ΑΖ 9β/10.9.96, αποφασί¬ 
ζουμε: 


Εγκρίνουμε τιμολόγιο για εργασίες επισκευής ζημιών 
σε σεισμόπληκτα κτίρια, από το σεισμό που έγινε, στις 
8.2.99 στο Ν. Εύβοιας, για τον υπολογισμό της δαπάνης 
που χρειάζεται για την επισκευή τους και των αντιστοίχων 
δανείων. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΗΣ ΒΛΑΒΩΝ 
ΑΠΟ ΣΕΙΣΜΟ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά για τη σύνταξη 
των σχετικών προϋπολογισμών στις μελέτες επισκευής 
σεισμοπλήκτων οικοδομών και με βάση αυτό γίνεται ο 
έλεγχος από την αρμόδια Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μοσίων Έργων ούτε στη σύνταξη νέων τιμών, σύμφωνα 
με το Ν. 1418/84 και τα εκτελεστικά του Π.Δ. 

Όλες οι τιμές μονάδας του τιμολογίου αναφέρονται σε 
πλήρως περαιωμένες εργασίες και περιλαμβάνουν τις 
δαπάνες: 

α) Για εργασία, μαζί με τις εισφορές σε ασφαλιστικά 
κ.λπ. ταμεία (Ι.Κ.Α., επικουρικά κ.λπ.). 

β) Για προμήθεια και μεταφορά, στον τόπο του έργου, 
όλων των υλικών (και αυτών που δεν ενσωματώνονται). 

γ) Γ ια προεργασίες (αποξηλώσεις, καθαιρέσεις, καθα¬ 
ρισμοί κ.λπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κ.λπ.), 
πρόσθετες ή επακόλουθες εργασίες (αποκατάσταση κα¬ 
τασκευών, που θίγονται για να εκτελεστούν οι κύριες ερ¬ 
γασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν 
κ.λπ.), εργασίες για να προστατευθούν οικοδομικά ή άλ¬ 
λα στοιχεία, από φθορές ή ζημιές που είναι πιθανό να προ- 
κληθούν από τις εργασίες που εκτελούνται (κάλυψη 
κ.λπ.), ή, στην περίπτωση που δεν αποφευχθούν οι ζημιές 
για να αποκατασταθούν αυτές εκτός από τις εργασίες 
που αναφέρεται ρητά ότι κοστολογούνται με άλλα άρθρα 
του παρόντος τιμολογίου. 

δ) Γ ια απομείωση και φθορά των υλικών και εργαλείων 
ή μηχανημάτων, καθώς και τις ημεραργίες τους, από βλά¬ 
βη ή για συντήρησή τους. 

ε) Τα γενικά έξοδα και το εργολαβικό όφελος και γενικά 
κάθε εργασία, που είναι απαραίτητη για την έντεχνη και 
ασφαλή ολοκλήρωση της εργασίας σύμφωνα με τους κα¬ 
νόνες της τέχνης και της επιστήμης και τις τοπικές και άλ¬ 
λες ειδικές συνθήκες, έστω και αν δεν αναφέρονται στην 
περιγραφή. 

Στις Τιμές Μονάδας, περιλαμβάνεται ανηγμένη και η 
δαπάνη για την αμοιβή της μελέτης και επίβλεψης. 

Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
«Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό» του Υπουργείου 
Δημοσίων Έργων (το οποίο συνοπτικά αναφέρεται σαν 
«Κ.Π.Ο.Ε.Κ.Β.Σ.», με δόκιμα υλικά και σύμφωνα με τις ει¬ 
δικές προδιαγραφές που αναφέρονται στα κεφάλαια 2 
και 3 του τεύχους αυτού και εφαρμόζονται μόνο για να κα¬ 
θοριστεί το ύψος του δανείου. 

στ) Οι ζημιές, που προτείνονται για επισκευή και εγκρί- 
νονται, θα πρέπει απαραιτήτως να προέρχονται από σει¬ 
σμό και όχι από εγκατάλειψη ή παλαιότητα, ακόμη και 
στην περίπτωση παραδοσιακών ή διατηρητέων κτιρίων. 

Κατά την ανακατασκευή στοιχείων και εφ’ όσον γίνει αλ¬ 
λαγή στην χρησιμοποίηση των υλικών, θα τιμολογείται η 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22831 


ανακατασκευή με τα νέα υλικά μόνον εάν το κόστος τους 
είναι μικρότερο από το κόστος των παλαιών. 

Σε περιοχές που είναι δυσχερής η μεταφορά των υλικών 
(απροσπέλαστες ή δυσπρόσιτες περιοχές) και οι οποίες 
θα ορίζονται με Υπουργική Απόφαση, καθορίζουμε αύξη¬ 
ση στις τιμές μονάδας σε ποσοστό μέχρι 20%. 

ΤΙΜΕΣ ΕΦΑΡΜΟΓΗΣ 

Α'ΧΩΜΑΤΟΥΡΓΙΚΑ 
Άρθρο 1 

Για ένα κυβικό μέτρο εκσκαφή σε οποιοδήποτε βάθος 
α. Με το χέρι 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡ X.) 
β. Με μηχανήματα 

ΧΙΛΙΕΣ ΔΙΑΚΟΣΙΕΣ ΔΡΑΧΜΕΣ (1.200 ΔΡΧ.) 

Στην τιμή αυτή περιλαμβάνονται όλες οι δαπάνες απο¬ 
ξήλωσης των δαπέδων, αντιστήριξης παρειών, αποκομι¬ 
δής πλεοναζόντων υλικών κ.λπ. 

Η τιμή ισχύει και για τμηματικές εκσκαφές ή υποθεμε- 
λιώσεις και η μέτρηση γίνεται με τις ελάχιστες απαιτού- 
μενες διαστάσεις και κατακόρυφες παρειές των εκσκα¬ 
φών. 

Άρθρο 2 

Γ ια ένα κυβικό μέτρο επιχωμάτωση 
α. Με το χέρι 

ΧΙΛΙΕΣ ΤΕΤΡΑΚΟΣΙΕΣ ΔΡΑΧΜΕΣ (1.400 ΔΡΧ.) 

β. Με μηχανήματα 

ΕΠΤΑΚΟΣΙΕΣ ΔΡΑΧΜΕΣ (700 ΔΡΧ.) 

Στην τιμή περιλαμβάνονται όλες οι δαπάνες διαλογής, 
διάστρωσης, διαβροχής, συμπύκνωσης κ.λπ.,καθώς και η 
μεταφορά των χωμάτων είτε είναι προϊόντα εκσκαφής 
είτε δάνεια χώματα. Η μέτρηση γίνεται σύμφωνα με τις 
διαστάσεις των αντιστοίχων εκσκαφών αφαιρουμένου 
του όγκου που καταλαμβάνουν οι ενισχύσεις, τα νέα στοι¬ 
χεία κ.λπ.. 

Β'ΤΟΙΧΟΙ 
Άρθρο 3 

Γ ια ένα τετραγωνικό μέτρο επισκευής βλαβείσας τοιχο¬ 
ποιίας από οποιαδήποτε υλικά (λίθους, οπτόπλινθους, 
τσιμεντόλιθους κ.λπ.) η οποία παρουσιάζει ελαφρές ζη¬ 
μιές (τριχοειδείς ρηγματώσεις επιχρισμάτων). Στην τιμή 
περιλαμβάνεται και η δαπάνη για το χρωματισμό της επι¬ 
φάνειας. Η μέτρηση γίνεται για ολόκληρο το φάτνωμα χω¬ 
ρίς να αφαιρούνται τα ανοίγματα, στη μία ή δύο πλευρές 
του, ανάλογα αν η μία ή και οι δύο επιφάνειες του φατνώ¬ 
ματος παρουσιάζουν ζημιά. 

ΧΙΛΙΕΣ ΟΚΤΑΚΟΣΙΕΣ ΔΡΑΧΜΕΣ (1.800 ΔΡΧ.) 

Άρθρο 4 

Γ ια ένα τετραγωνικό μέτρο επισκευής βλαβείσας τοιχο¬ 
ποιίας από τσιμεντόλιθους ή οπτόπλινθους η οποία πα¬ 
ρουσιάζει έντονες ρηγματώσεις, χωρίς αποσύνθεση της 
τοιχοποιίας. Στην τιμή περιλαμβάνεται και η δαπάνη για 
το χρωματισμό της επιφάνειας. Η μέτρηση γίνεται όπως 
ορίζεται στο Άρθρο 3. 

Γ ια ζημιές και τρόπο επισκευής, που ανταποκρίνονται 
στις παραγράφους του «Κ.Π.Ο.Ε.Κ.Β.Σ.»: 
α. Παράγραφο 2.4.2.1 .(τοπική επισκευή) 

ΔΥΟ ΧΙΛΙΑΔΕΣ ΔΙΑΚΟΣΙΕΣ ΔΡΑΧΜΕΣ (2.200 ΔΡΧ.) 
β. Παράγραφο 2.4.2.2.(γενικό επίχρισμα) 

ΤΡΕΙΣ ΧΙΛΙΑΔΕΣ ΤΕΤΡΑΚΟΣΙΕΣ ΔΡΑΧΜΕΣ (3.400 ΔΡΧ.) 


Άρθρο 5 

Γ ια ένα τετραγωνικό μέτρο επισκευής βλαβείσας τοιχο¬ 
ποιίας η οποία παρουσιάζει έντονη ρηγμάτωση, χωρίς 
αποσύνθεση της μάζας. Στην τιμή περιλαμβάνεται και η 
δαπάνη για τα επιχρίσματα και το χρωματισμό της επιφά¬ 
νειας. Η μέτρηση γίνεται όπως ορίζεται στο Άρθρο 3. Γ ια 
ζημιές και τρόπο επισκευής, που ανταποκρίνονται στις 
παραγράφους του «Κ.Π.Ο.Ε.Κ.Β.Σ.». 

αΐ. Παράγραφο 2.4.2.1. όταν η επιφάνεια είναι χωρίς 
επίχρισμα (αρμολόγημα) 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 
α2. Παράγραφο 2.4.2.1. όταν η επιφάνεια είναι επιχρι- 
σμένη 

(ενισχυμένο επίχρισμα με κοτετσόσυρμα) 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ.) 

β. Παράγραφο 2.4.2.2. με χρήση δομικού πλέγματος 
(υπερενισχυμένο επίχρισμα) 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 
γ. Παράγραφο 5.2.3.1 (ζώνες ραφής). Αυτός ο τρόπος 
επισκευής χρησιμοποιείται και σε περιπτώσεις φέρουσας 
τοιχοποιίας 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.) 

Η μέτρηση γίνεται για επιφάνεια ενός μέτρου εκατέρω¬ 
θεν της ρωγμής. 

Άρθρο 6 

Γ ια ένα τετραγωνικό μέτρο ανακατασκευής τοιχοποιίας 
η οποία παρουσιάζει βαριές ζημιές (πλήρη αποσύνθεση ή 
απόκλιση από την κατακόρυφο), που δεν είναι δυνατό να 
επισκευαστεί. Στις τιμές περιλαμβάνονται όλες οι δαπά¬ 
νες για την καθαίρεση των παλαιών στοιχείων και την ανα¬ 
κατασκευή τους (μαζί με τη θερμομόνωση ή ηχομόνωση) 
εκτός από τη δαπάνη για τα διαζώματα από οπλισμένο 
σκυρόδεμα (σενάζ), που κοστολογούνται με το άρθρο 16. 
Η μέτρηση γίνεται για την πραγματική επιφάνεια που ανα¬ 
κατασκευάζεται χωρίς να αφαιρούνται τα διαζώματα. 

I. Για τοιχοποιία με πάχος μεγαλύτερο από 20 εκ. 

Α. από λιθοδομή (με φυσικούς λίθους): 

ΔΕΚΑ ΤΕΣΣΕΡΙΣ ΧΙΛΙΑΔΕΣ (14.000 ΔΡΧ.) 

Β. από τεχνητούς λίθους 

ΕΠΤΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (7.500 ΔΡΧ.) 

II. Για τοιχοποιία με πάχος 20 εκ. (μπατική), από οποιο- 
δήποτε υλικό 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 ΔΡΧ.) 

III. Για τοιχοποιία με πάχος, χωρίς τα επιχρίσματα, μι¬ 
κρότερο από 20 εκ., από οποιοδήποτε υλικό 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Οι ανωτέρω τιμές ισχύουν για ανεπίχριστες επιφάνειες. 
Στην περίπτωση που υπάρχουν επιχρίσματα η τιμή προ¬ 
σαυξάνεται σύμφωνα με το άρθρο 4α 

Άρθρο 7 

Γ ια την πλήρη κατασκευή ενός κυβικού μέτρου θεμε¬ 
λίου, από οπλισμένο σκυρόδεμα για υποθεμελίωση ή 
αντιστήριξη σε οποιαδήποτε στάθμη. Στην τιμή περιλαμ¬ 
βάνονται και οι δαπάνες για την πλήρη κατασκευή του ξυ¬ 
λοτύπου, καθώς και για την τοποθέτηση του ελαφρού 
οπλισμού. Η μέτρηση γίνεται με τις διαστάσεις της σχετι¬ 
κής μελέτης. Στην τιμή δεν περιλαμβάνεται η δαπάνη για 
την εκσκαφή και επιχωμάτωση. 

ΤΡΙΑΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (35.000 ΔΡΧ.) 

Άρθρο 8 

Για την επισκευή ενός τετραγωνικού μέτρου φέρουσας 
τοιχοδομής από οποιοδήποτε υλικό (λίθους, πλίνθους, 
τσιμεντόλιθους κ,λπ.) και οποιοδήποτε συνδετικό υλικό 
(ασβεστοκονίαμα με ή χωρίς τσιμέντο) με την κατασκευή 
ελαφρώς οπλισμένου μανδύα σύμφωνα με την παράγρα¬ 
φο 5.2.3.2. του «Κ.Π.Ο.Ε.Κ.Β.Σ.». Στην τιμή περιλαμβάνο¬ 
νται όλες οι δαπάνες για τις εργασίες που περιγράφονται 
στην παράγραφο αυτή καθώς και οι δαπάνες για το επί¬ 
χρισμα και τον χρωματισμό της επιφάνειας. Η μέτρηση γί¬ 
νεται με τις πραγματικές διαστάσεις για κάθε πλευρά. 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 ΔΡΧ.) 

Άρθρο 9 

Γιατην επισκευή ενός τετραγωνικού μέτρου φέρουσας 
τοιχοδομής με μανδύες από οπλισμένο σκυρόδεμα σύμ¬ 
φωνα με τις παραγράφους 5.2.3.3 και 5.2.3.4 του 
«Κ.Π.Ο.Ε.Κ.Β.Σ.», μαζί με το αντίστοιχο πέδιλο, αν χρειά¬ 
ζεται, που ο όγκος του ανάγεται σε επιφάνεια μανδύα. 
Στην τιμή περιλαμβάνονται όλες οι δαπάνες που αναφέ- 
ρονται στο προηγούμενο άρθρο 8. Η μέτρηση γίνεται με 
τις πραγματικές διαστάσεις για κάθε πλευρά. 

αΐ. Μονόπλευρος οπλισμένος μανδύας, από έγχυτο 
σκυρόδεμα, με ελάχιστο πάχος 0,10 μ. 

ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.) 

α2. Αμφίπλευρος οπλισμένος μανδύας, από έγχυτο 
σκυρόδεμα, με ελάχιστο πάχος 0,10 μ. 

ΔΑΚΑΤΕΣΣΕΡΕΙΣ ΧΙΛΙΑΔΕΣ ΔΡΑΧΜΕΣ (14.000 ΔΡΧ.) 

βΐ. Μονόπλευρος οπλισμένος μανδύας από εκτοξευό¬ 
μενο κατά προτίμηση σκυρόδεμα ή τσιμεντοκονίαμα με 
ελάχιστο πάχος 0,05 μ. 

ΟΚΤΩ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (8.500 ΔΡΧ.) 

β2. Αμφίπλευρος οπλισμένος μανδύας από εκτοξευό¬ 
μενο κατά προτίμηση σκυρόδεμα ή τσιμεντοκονίαμα με 
ελάχιστο πάχος 0,05 μ. 

ΔΕΚΑΕΠΤΑ ΧΙΛΙΑΔΕΣ ΔΡΑΧΜΕΣ (17.000 ΔΡΧ.) 

Άρθρο 10 

Γ ια ένα κυβικό μέτρο έγχυτο σκυρόδεμα, κατηγορίας 
016 ή ανώτερης, για την επισκευή βλαβέντος στοιχείου 
(δοκού, υποστυλώματος ή τοιχείου) από οπλισμένο σκυ¬ 
ρόδεμα που παρουσιάζει μερική ή πλήρη αποδιοργάνω¬ 
ση του σκυροδέματος, σύμφωνα με τις παραγράφους 
4.4.3β., 4.4.4., 4.4.5., 4.5.3. του «Κ.Π.Ο.Ε.Κ.Β.Σ.». Στην τι¬ 
μή περιλαμβάνονται όλες οι δαπάνες, για την αποκατά¬ 
σταση του βλαβέντος στοιχείου καθώς και τα επιχρίσμα¬ 
τα και ο χρωματισμός του, εφόσον υπάρχουν. 

Η μέτρηση γίνεται με βάση τον όγκο του βλαβέντος 
στοιχείου. 

ΤΡΙΑΚΟΣΙΕΣ ΔΕΚΑ ΧΙΛΙΑΔΕΣ ΔΡΑΧΜΕΣ (310.000 ΔΡΧ.) 

Άρθρο 11 

Γ ια την αποκατάσταση ή ενίσχυση, με μανδύα, ενός κυ¬ 
βικού μέτρου βλαβέντος στοιχείου από οπλισμένο σκυ¬ 
ρόδεμα (υποστυλώματος ή τοιχείου), που είτε παρουσιά¬ 
ζει αποδιοργάνωση του σκυροδέματος μετά την επι¬ 
σκευή του σύμφωνα με τα άρθρα 30, 31 ή 32 των οποίων 
η δαπάνη υπολογίζεται χωριστά είτε απαιτείται η ενίσχυ¬ 
σή τους από τη νέα εντατική κατάσταση που δημιουργεί- 
ται σε αυτά, μετά την αποκατάσταση ή ενίσχυση άλλων 
στοιχείων που είχαν πάθει βλάβη, σύμφωνα με τις παρα¬ 
γράφους 4.5.2. και 4.5.4. του «Κ.Π.Ο.Ε.Κ.Β.Σ.». Στην τιμή 
περιλαμβάνονται και όλες οι δαπάνες για να απογυμνωθεί 


το σκυρόδεμα, ο οπλισμός, η κατασκευή ξυλοτύπου, κα¬ 
τασκευή επιχρισμάτων κ.λπ. 

Α. Γ ια μανδύα από έγχυτο σκυρόδεμα. Ο υπολογισμός 
της δαπάνης, γίνεται με βάση τον όγκο του παλιού (βλα¬ 
βέντος ή όχι) στοιχείου. 

ΔΙΑΚΟΣΙΕΣ ΔΕΚΑ ΧΙΛΙΑΔΕΣ ΔΡΑΧΜΕΣ (210.000 ΔΡΧ.) 

Β. Για μανδύα από εκτοξευόμενο σκυρόδεμα, σύμφωνα 
με την παράγραφο 2.2. του «Κ.Π.Ο.Ε.Κ.Β.Σ.».Η μέτρηση 
γίνεται σύμφωνα με τον πραγματικό όγκο του νέου σκυ¬ 
ροδέματος. 

ΤΡΙΑΚΟΣΙΕΣ ΧΙΛΙΑΔΕΣ ΔΡΑΧΜΕΣ (300.000 ΔΡΧ.) 

Άρθρο 12 

Για ένα κυβικό μέτρο οπλισμένο σκυρόδεμα, για την θε- 
μελίωση και αγκύρωση του μανδύα στο υπάρχον πέδιλο, 
με μανδύα μόνο από έγχυτο σκυρόδεμα, σύμφωνα με την 
παράγραφο 4.6 του «Κ.Π.Ο.Ε.Κ.Β.Σ.». Στην τιμή περιλαμ¬ 
βάνονται όλες οι δαπάνες που αναφέρονται στο προη¬ 
γούμενο άρθρο 11 ενώ δεν περιλαμβάνονται οι δαπάνες 
για την εκσκαφή και επιχωμάτωση. Η μέτρηση γίνεται 
σύμφωνα με τις πραγματικές διαστάσεις του μανδύα που 
κατασκευάζεται. 

ΕΚΑΤΟΝ ΔΕΚΑ ΧΙΛΙΑΔΕΣ ΔΡΑΧΜΕΣ (110.000 ΔΡΧ.) 

Άρθρο 13 

Γ ια ένα κυβικό μέτρο οπλισμένο σκυρόδεμα, έγχυτο ή 
εκτοξευόμενο, κατηγορίας 016 ή ανώτερης, για την επι¬ 
σκευή πλάκας με πολλαπλές ρωγμές, που δεν μπορούν 
να αποκατασταθούν με ρητινενέσεις. Στην τιμή περιλαμ¬ 
βάνονται όλες οι δαπάνες που αναφέρονται στο άρθρο 
11, καθώς και η δαπάνη για τη συγκόλληση της νέας πλά¬ 
κας με την παλιά με εποξειδική ρητίνη και τη σύνδεση του 
παλιού με το νέο οπλισμό. Η μέτρηση γίνεται με τον πραγ¬ 
ματικό όγκο του νέου σκυροδέματος. 

α. Σύμφωνα με τις παραγράφους 4.2.2.1 και 4.3 του 
«Κ.Π.Ο.Ε.Κ.Β.Σ.» 

ΟΓΔΟΝΤΑ ΔΥΟ ΧΙΛΙΑΔΕΣ ΔΡΑΧΜΕΣ (82.000 ΔΡΧ.) 

β. Σύμφωνα με την παράγραφο 4.2.2.2 του 

«Κ.Π.Ο.Ε.Κ.Β.Σ.» 

ΔΙΑΚΟΣΙΕΣ ΧΙΛΙΑΔΕΣ ΔΡΑΧΜΕΣ (200.000 ΔΡΧ.) 

γ. Σύμφωνα με την παράγραφο 4.2.2.3 του 

«Κ.Π.Ο.Ε.Κ.Β.Σ.» 

ΕΚΑΤΟΝ ΕΝΕΝΗΝΤΑ ΧΙΛΙΑΔΕΣ ΔΡΑΧΜΕΣ (190.000 
ΔΡΧ.) 

Άρθρο 14 

Γ ια ένα κυβικό μέτρο οπλισμένο σκυρόδεμα, κατηγο¬ 
ρίας 016 ή ανώτερης, για κατασκευή νέων στοιχείων, εκεί 
όπου απαιτούνται σύμφωνα με τη μελέτη, για να αποκα¬ 
τασταθεί η στατική επάρκεια του κτίσματος, που αλλοιώ¬ 
νεται με τις παρεμβάσεις, που γίνονται με τις επισκευές 
(μανδύες κ.λπ.) ή για ανακατασκευή οριζοντίων και μόνο, 
στοιχείων (πλάκες και δοκάρια), που έπαθαν ζημιές και 
δεν είναι δυνατό να αποκατασταθούν με τη μέθοδο, που 
περιγράφεται στις παραγράφους 4.2.2.1., 4.2.2.2., 
4.2.2.3. και 4.3. και είναι σκόπιμο να ανακατασκευασθεί 
όλο το φάτνωμα, ή και τα δοκάρια που το περιβάλλουν ή 
και αυτοτελή τμήματα ή αυτοτελείς πλάκες, μαζί με τα 
αντίστοιχα δοκάρια. 

Στην τιμή περιλαμβάνεονται και όλες οι απαιτούμενες 
δαπάνες για την αποκατάσταση των τμημάτων που κα- 
θαιρούνται (τοίχοι, δάπεδα με την επικάλυψή τους, επι¬ 
χρίσματα, ηλεκτρικές, υδραυλικές κ.λπ. εγκαταστάσεις, 

χρωματισμοί κ.λπ.). Η μέτρηση γίνεται με τις πραγματικές 
διαστάσεις. 

α. Για θεμέλια (πέδιλα, πεδιλοδοκούς, συνδετήρια δο¬ 
κάρια) 

ΤΡΙΑΝΤΑ ΕΠΤΑ ΧΙΛΙΑΔΕΣ ΔΡΑΧΜΕΣ (37.000 ΔΡΧ.) 
β. Για υποστυλώματα και τοιχεία 
ΕΒΔΟΜΗΝΤΑ ΧΙΛΙΑΔΕΣ ΔΡΑΧΜΕΣ (70.000 ΔΡΧ.) 
γ. Για πλάκες και δοκάρια (στην τιμή περιλαμβάνονται και 
όλες οι δαπάνες για την καθαίρεση των παλαιών σκυροδε¬ 
μάτων, τον καθαρισμό του παλαιού σιδεροπλισμού, την 
προσαρμογή και σύνδεσή του με τη νέα κατασκευή κ.λπ.). 

ΕΒΔΟΜΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (75.000 
ΔΡΧ.) 

Άρθρο 15 

Γ ια την ανακατασκευή ενός τετραγωνικού μέτρου δα¬ 
πέδου από άοπλο ή ελαφρώς οπλισμένο σκυρόδεμα (με 
σιδεροπλισμό μέχρι 25 χγρ/μ 3 ), οποιοσδήποτε κατηγο¬ 
ρίας, για αποκατάσταση όμοιου δαπέδου που έπαθε ζη¬ 
μιές από το σεισμό ή καταστράφηκε για να γίνουν άλλες 
εργασίες (εκσκαφές κλπ). Στην τιμή περιλαμβάνονται 
όλες οι δαπάνες για την αποξήλωση του παλαιού δαπέ¬ 
δου και την ανακατασκευή του νέου. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Αρθρο 16 

Γ ια την κατασκευή ενός μέτρου διαζώματος (σενάζ) ή 
υπέρθυρου (πρέκι), από οπλισμένο σκυρόδεμα, κατηγο¬ 
ρίας 012 ή ανώτερης, με ύψος όσο απαιτείται για τη στα¬ 
τική επάρκεια. Στην τιμή περιλαμβάνονται όλες οι δαπά¬ 
νες που αναφέρονται στο άρθρο 14. 
α. Γ ια φέρουσα λιθοδομή, με ελάχιστο πάχος 50 εκ. 
ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 
β. Γ ια φέρουσα πλινθοδομή, με ελάχιστο πάχος 20 εκ. 
ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.) 
γ. Γ ια πλινθοδομές πληρώσεως, με ελάχιστο πάχος 20 
εκ. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.) 

δ. Γ ια πλινθοδομές πληρώσεως, με πάχος μικρότερο 
από 20 εκ. 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Δ' ΣΤΕΓΕΣ - ΟΡΟΦΕΣ - ΔΑΠΕΔΑ - ΜΟΝΩΣΕΙΣ 
Άρθρο 17 

Γ ια την ανακατασκευή ενός τετραγωνικού μέτρου ξύλι¬ 
νης στέγης, σε οποιοδήποτε ύψος, με απλές δοκίδες ή 
ζευκτά. Στην τιμή περιλαμβάνονται όλες οι εργασίες για 
την πλήρη κατασκευή της στέγης (αποξήλωση παλαιός, 
απομάκρυνση, προμήθεια και μεταφορά νέων υλικών 
κ.λπ.). Η τιμή ισχύει ανεξάρτητα από το είδος της στέγης 
(μονοκλινής ή πολυκλινής κλπ), τα υλικά από τα οποία εί¬ 
ναι κατασκευασμένη, τα υλικά που χρησιμοποιούνται 
στην επικάλυψη (κεραμίδια βυζαντινά κ.λπ., φύλλα από 
κυματοειδή λαμαρίνα, κ.λπ.) και περιλαμβάνει όλη την κα¬ 
τασκευή, από τους στρωτήρες, μέχρι και την κάλυψη. Η 
μέτρηση γίνεται σε οριζόντια προβολή επικαλυμμένης 
επιφάνειας. Στην τιμή δεν περιλαμβάνεται η δαπάνη για 
την επισκευή ή ανακατασκευή της ψευδοροφής ή της μό¬ 
νωσης εφόσον αυτές υπάρχουν. 

Σε περίπτωση ανακατασκευής ξύλινης στέγης ως επι¬ 
κάλυψη σε πλάκα από οπλισμένο σκυρόδεμα η τιμή μειώ¬ 
νεται κατά 50%. 


α. Όταν όλα τα υλικά είναι καινούργια 
ΕΙΚΟΣΙ ΧΙΛΙΑΔΕΣ ΔΡΑΧΜΕΣ (20.000 ΔΡΧ.) 
β. Όταν χρησιμοποιούνται και μερικά από τα παλαιό υλι¬ 
κά, εκτός από τις διαδοκίδες ή ζευκτά και τις τεγίδες, που 
οπωσδήποτε θα αντικατασταθούν 
ΔΕΚΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (15.000 ΔΡΧ.) 

Άρθρο 18 

Για την τοπική επισκευή ενός τετραγωνικού μέτρου ξύ¬ 
λινης στέγης, ανεξάρτητα από το πόσα και ποιά από τα 
παλαιό υλικά χρησιμοποιούνται, τη μορφή της και τα υλι¬ 
κά από τα οποία είναι κατασκευασμένη. Στην τιμή περι¬ 
λαμβάνονται όλες οι δαπάνες, που αναφέρονται στο 
προηγούμενο άρθρο 18. Η μέτρηση γίνεται σε οριζόντια 
προβολή της επιφάνειας. Στην τιμή περιλαμβάνεται και η 
δαπάνη για την αφαίρεση των κεραμιδιών ή άλλης επικά¬ 
λυψης. 

ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.) 

Αρθρο 19 

Γιατην ανακατασκευή ενός τετραγωνικού μέτρου σιδε¬ 
ρένιας στέγης, σε οποιοδήποτε ύψος, με απλές δοκίδες ή 
ζευκτά. Στην τιμή περιλαμβάνονται όλες οι εργασίες για 
την πλήρη ανακατασκευή της στέγης (αποξήλωση παλαι¬ 
ός, απομάκρυνση, προμήθεια, μεταφορά κ.λπ.). Η τιμή 
ισχύει ανεξάρτητα από το είδος της στέγης (μονοκλινής ή 
πολυκλινής κ.λπ.), τα υλικά από τα οποία είναι κατασκευ¬ 
ασμένη (σίδερα με απλές διατομές ή με ειδική μορφή), τα 
υλικά που χρησιμοποιούνται στην επικάλυψη (κεραμίδια 
βυζαντινά ή γαλλικά κ.λπ., φύλλα από κυματοειδή λαμα¬ 
ρίνα, αμιαντοτσιμέντο, πλαστικό κ.λπ.) και περιλαμβάνει 
όλη την κατασκευή, από τους στρωτήρες, μέχρι και την 
κάλυψη. Η μέτρηση γίνεται σε οριζόντια προβολή επικα¬ 
λυμμένης επιφάνειας. Στην τιμή δεν περιλαμβάνεται η δα¬ 
πάνη για την ψευδοροφή και μόνωση εφόσον αυτές υπάρ¬ 
χουν. 

α. Όταν όλα τα υλικά είναι καινούργια 
ΕΝΝΕΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (9.500 
ΔΡΧ.) 

β. Όταν χρησιμοποιούνται και μερικά από τα παλαιό υλι¬ 
κά, εκτός από τις διαδοκίδες ή ζευκτά και τις τεγίδες, που 
οπωσδήποτε θα αντικατασταθούν. 

ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.) 

Άρθρο 20 

Γ ια την τοπική επισκευή ενός τετραγωνικού μέτρου σι¬ 
δερένιας στέγης, με τους όρους που αναφέρονται στο 
άρθρο 19. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.) 

Άρθρο 21 

Γ ια την ανακατασκευή ενός τετραγωνικού μέτρου ψευ¬ 
δοροφής σε οποιοδήποτε ύψος. Στην τιμή περιλαμβάνο¬ 
νται όλες οι εργασίες για την πλήρη ανακατασκευή της 
ψευδοροφής (αποξήλωση παλαιός, απομάκρυνση, προ¬ 
μήθεια και μεταφορά νέων υλικών, ικριώματα, τοποθέτη¬ 
ση νέας κ.λπ.). Ητιμή ισχύει ανεξάρτητα από τη μορφήκαι 
τα υλικά από τα οποία είναι κατασκευασμένη (ξυλεία ρα- 
μποτέ ή όχι, πλάκες από μοριοσανίδες, γυψοσανίδες ή 
άλλο υλικό, οροφοπήχεις, καλαμωτές κ.λπ.), τη μορφή 
και το είδος της στέγης που την επικαλύπτει και περιλαμ¬ 
βάνει τη δαπάνη για συμπληρωματικές εργασίες (χρώμα- 

τισμό, αποκατάσταση ηλεκτρικής κ.λπ. εγκαταστάσεων 
κ.λπ.). Η μέτρηση γίνεται με τις πραγματικές διαστάσεις 
του τμήματος που ανακατασκευάζεται. 

ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.) 

Άρθρο 22 

Για την επισκευή ενός τετραγωνικού μέτρου οροφοκο¬ 
νιάματος, που έχει ρηγματωθεί, τοπική συμπλήρωση 
κ.λπ. Στην τιμή περιλαμβάνονται όλες οι δαπάνες για τις 
εγκαταστάσεις και το χρωματισμό της επιφάνειας. Η μέ¬ 
τρηση γίνεται με τις πραγματικές διαστάσεις της επιφά¬ 
νειας. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 ΔΡΧ.) 

Αρθρο 23 

Για την ανακατασκευή ενός τετραγωνικού μέτρου ορο¬ 
φοκονιάματος που έχει ρηγματωθεί και δεν επιδέχεται 
επισκευή, σύμφωνα με το προηγούμενο άρθρο 23. Στην 
τιμή περιλαμβάνονται όλες οι δαπάνες, για την καθαίρε¬ 
ση του παλαιού, ανακατασκευή του νέου και τον χρωμα¬ 
τισμό της επιφάνειας. Η μέτρηση γίνεται σύμφωνα με τις 
πραγματικές διαστάσεις. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Άρθρο 24 

Γ ια την ανακατασκευή ή συμπλήρωση ενός τετραγωνι¬ 
κού μέτρου δαπέδου, από οποιοδήποτε υλικό, πλάκες ή 
πλακίδια από μάρμαρο, κεραμικό, πλαστικό ή άλλο υλικό, 
ξυλεία, μωσαϊκό κ.λπ.), για αποκατάσταση όμοιου δαπέ¬ 
δου. Στην τιμή περιλαμβάνονται όλες οι εργασίες για την 
πλήρη αποκατάσταση του δαπέδου, που έπαθε ζημιές 
από το σεισμό, ή καταστράφηκε για να γίνουν άλλες ερ¬ 
γασίες. Στη περίπτωση που προκλήθηκαν ζημιές στα δά¬ 
πεδα από εργασίες ανακατασκευής τοίχων και επισκευής 
τοίχων με ελαφρώς οπλισμένους μανδύες, το κόστος της 
αποκατάστασης των δαπέδων περιλαμβάνεται στα αντί¬ 
στοιχα άρθρα. Αντίθετα, στην περίπτωση κατασκευής 
μανδύα σε υποστυλώματα καιτοιχεία ή ενίσχυση της επά¬ 
νω πλευράς της πλάκας ή κατασκευής μανδύα από έγχυ- 
το σκυρόδεμα ή εκτοξευόμενο σε φέρουσα τοιχοδομή, 
υποθεμελίωση κ.λπ., το τμήμα του δαπέδου που κατα- 
στρέφεται κοστολογείται με το παρόν άρθρο. Η μέτρηση 
γίνεται με πραγματικές διαστάσεις, για την περίπτωση 
που έχει πάθει ζημιές το δάπεδο, ή με τις διαστάσεις που 
έχει το τμήμα στο οποίο γίνονται οι άλλες εργασίες. 

ΕΝΝΕΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (9.500 
ΔΡΧ.) 

Άρθρο 25 

Γ ια την επισκευή ή ανακατασκευή ενός τετραγωνικού 
μέτρου μόνωσης γενικά (θερμική, ηχητική κ.λπ.) και στε- 
γανοποίηση που υπήρχε και έπαθε ζημιές από το σεισμό. 
Η μέτρηση γίνεται σύμφωνα με το προηγούμενο άρθρο 
25. 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Ε'. ΕΓΚΑΤΑΣΤΑΣΕΙΣ 

Άρθρο 26 

Για την επισκευή ή αποκατάσταση υδραυλικών ή ηλε¬ 
κτρικών εγκαταστάσεων και δικτύων, που έπαθαν ζημιές 
από το σεισμό, ή καταστράφηκαν ή αχρηστεύθηκαν για 
να γίνουν άλλες εργασίες, όπως επισκευές ή ανακατα- 
σκευές σε τοίχους κ.λπ.. Στην τιμή περιλαμβάνονται όλες 
οι απαιτούμενες δαπάνες για να αποκατασταθεί μερικά ή 


ολοκληρωτικά η εγκατάσταση, καθώς και για να συνδεθεί 
με το δίκτυο (εργασία και δικαιώματα Ο.Κ.Ω.). Η τιμή ορί¬ 
ζεται κατ’αποκοπή, για κάθε ξεχωριστή ιδιοκτησία, καθώς 
και για τις κοινόχρηστες εγκαταστάσεις σε κάθε όροφο 
και περιλαμβάνει τη δαπάνη τόσο για την εσωτερική, όσο 
και για την εξωτερική εγκατάσταση. 

α. Εγκατάσταση αποχετευτική, για κάθε ξεχωριστή 
ιδιοκτησία: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 

β. Εγκατάσταση ύδρευσης, για κάθε ξεχωριστή ιδιο¬ 
κτησία. 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 

γ. Εγκατάσταση ηλεκτρική, για κάθε ξεχωριστή ιδιοκτη¬ 
σία: 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 

δ. Εγκατάσταση ηλεκτρική σε κοινόχρηστους χώρους: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 

Άρθρο 27 

Γ ια την ανακατασκευή ενός τετραγωνικού μέτρου κτι¬ 
στής καπνοδόχου, που έχει υποστεί ζημιές ή εγκρίνεται η 
ανακατασκευή της λόγω ανακατασκευής της στέγης, με 
πλίνθους παρόμοιους με αυτούς που ήταν κατασκευα¬ 
σμένη, ανεξάρτητα από το ύψος, το σχήμα, τις εσωτερι¬ 
κές και εξωτερικές διαστάσεις, το πάχος του τοίχου κ.λπ. 
Στην τιμή περιλαμβάνονται όλες οι δαπάνες για την έντε¬ 
χνη και λειτουργικά πλήρη κατασκευή της (εσωτερική και 
εξωτερική διαμόρφωση, σοβάτισμα, χρωματισμός κ.λπ.). 
Η μέτρηση γίνεται με τις πραγματικές διαστάσεις στην 
εξωτερική επιφάνεια (περίμετρο). 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 ΔΡΧ.) 

Άρθρο 28 

Για ένα μέτρο προκατασκευασμένη καπνοδόχο, από 
οποιοδήποτε υλικό (πηλοσωλήνες, ειδικούς σπονδύλους 
από γαρμπιλόδεμα ή κισηρόδεμα, αμιοαντοτσιμεντοσω- 
λήνες κ.λπ.), που έχει υποστεί ζημιές ή εγκρίνεται η ανα¬ 
κατασκευή της λόγω ανακατασκευής της στέγης, με ή 
χωρίς εσωτερική επένδυση. Στην τιμή περιλαμβάνονται 
όλες οι δαπάνες που αναφέρονται στο προηγούμενο άρ¬ 
θρο 28. Η μέτρηση γίνεται με το πραγματικό μήκος. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

ΣΤ. ΑΠΟΚΑΤΑΣΤΑΣΗ ΡΩΓΜΩΝ 

Άρθρο 29 

Για ένα χιλιόγραμμο σιδερένιους συνδετήρες (μπουλό¬ 
νια), όπως προβλέπονται στις παραγράφους 4.4.1Β, 
4.4.2Α, 4.4.3Α και 4.8 του «Κ.Π.Ο.Ε.Κ.Β.Σ.». Η τιμή ισχύει 
για οποιοδήποτε στοιχείο, σε οποιαδήποτε θέση και για 
οποιαδήποτε κατηγορία σκυροδέματος και περιλαμβά¬ 
νονται όλες οι δαπάνες για να εκτελεστεί έντεχνα η εργα¬ 
σία (αποκάλυψη, καθαρισμός και διάτρηση του σκυροδέ¬ 
ματος με την απομάκρυνση των υλικών, τοποθέτηση και 
σύσφιξη, κάλυψη και αποκατάσταση εξωτερικά με επίχρι¬ 
σμα και χρωματισμό ή άλλη κάλυψη) εκτός από τη συ¬ 
γκόλληση των ρωγμών, τον εμποτισμό με εποξειδικό κο¬ 
νίαμα, τους μανδύες κ.λπ. που προβλέπονται στις ανπ'- 
στοιχες παραγράφους του «Κ.Π.Ο.Ε.Κ.Β.Σ.». Η δαπάνη 
των εργασιών αυτών καθορίζεται από τα αντίστοιχα άρ¬ 
θρα. Η μέτρηση γίνεται με το πραγματικό βάρος όλης της 
μεταλλικής κατασκευής (συνδετήρες, περικόχλια, πα¬ 
ρεμβλήματα κ.λπ.), που τελικά ενσωματώνονται. 

ΧΙΛΙΕΣ ΔΡΑΧΜΕΣ (1.000 ΔΡΧ.) 

Άρθρο 30 

Για ένα χιλιόγραμμο λεπτό έλασμα από ανοξείδωτο χά¬ 
λυβα, για την αποκατάσταση έντονης ρηγμάτωσης σε φο¬ 
ρέα από οπλισμένο σκυρόδεμα (δοκάρια κ.λπ.), σύμφωνα 
με τις παραγράφους 2.7., 4.4.2. Β και 4.4.3Α (2η περίπτω¬ 
ση) του «Κ.Π.Ο.Ε.Κ.Β.Σ.». Στην τιμή περιλαμβάνονται 
όλες οι δαπάνες για να εκτελεστεί έντεχνα η εργασία, 
όπως αναφέρονται στο προηγούμενο άρθρο 30, καθώς 
και η δαπάνη για τη συγκόλληση των ελασμάτων στο σκυ¬ 
ρόδεμα ή μεταξύ τους στην περίπτωση που χρησιμοποι¬ 
ούνται περισσότερα από ένα καθώς και η τιμή των συνδε¬ 
τήρων (μπουλονιών) που χρησιμοποιούνται για τη σύσφι- 
ξη των οποίων η μέτρηση γίνεται όπως στο προηγούμενο 
άρθρο 30. 

ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.) 

Άρθρο 31 

Για να συγκολληθεί ένα μέτρο ρωγμής με πλάτος από 
0.1 χιλιοστό, μέχρι 3 χιλιοστά, σε άοπλο ή οπλισμένο σκυ¬ 
ρόδεμα, με κατάλληλες, για κάθε περίπτωση, εποξειδικές 
ρητίνες, σύμφωνα με τις παραγράφους 2.5,3.1.7 και 3.1.8 
των «Κ.Π.Ο.Ε.Κ.Β.Σ.». Η τιμή ισχύει για συγκόλληση σε 
οποιοδήποτε στοιχείο, σε οποιαδήποτε θέση και από 
οποιοδήποτε σκυρόδεμα, όπως περιγράφεται στα άρθρα 
4.4.1 και 4.5.1 και περιλαμβάνει όλες τις δαπάνες για να 
εκτελεστεί έντεχνα η εργασία, καθώς και τις αντίστοιχες 
δαπάνες για να τοποθετηθεί και απομακρυνθεί η ρητίνη 
ταχείας σκληρύνσεως, για να σφραγιστούν επιφανειακά 
οι ρωγμές και να καθαριστούν εσωτερικά με πεπιεσμένο 
αέρα, να τοποθετηθούν και αφαιρεθούν οι σωληνίσκοι ή 
ακροφύσια ή καρφιά. Η μέτρηση γίνεται με το πραγματι¬ 
κό μήκος που εμφανίζει η ρωγμή σε όλες τις επιφάνειες. 
Επισημαίνεται ότι, δεν εγκρίνεται δαπάνη για ρωγμές που 
είναι παράλληλες με τον οπλισμό της πλάκας ή ρωγμές σε 
σιδερένιους συνδετήρες (τσέρκια). 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 

Αρθρο 32 

Για την επισκευή ενός μέτρου ρωγμής σε πλάκες από 
οπλισμένο σκυρόδεμα, που έχει πλάτος μεγαλύτερο από 
3 χιλιοστά, με ρητινόστοκο, κοτετσόσυρμα, ενισχυμένη 
τσιμεντοκονία και επίχρισμα. Στην τιμή περιλαμβάνονται 
όλες οι δαπάνες, που αναφέρονται στο προηγούμενο άρ¬ 
θρο 32. Αν η ρωγμή είναι διαμπερής, η μέτρηση γίνεται 
μόνο από τη μία επιφάνεια της πλάκας. Για ρωγμές πα¬ 
ράλληλες με τον οπλισμό της πλάκας χορηγείται ρητινό- 
στοκος. 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ.) 

Άρθρο 33 

Για την επισκευή ενός μέτρου ρωγμής σε φέροντες τοί¬ 
χους από λιθοδομή, όπως προβλέπεται στην παράγραφο 
2.4.1 των «Κ.Π.Ο.Ε.Κ.Β.Σ.», με τσιμεντενέσεις. Στην τιμή 
περιλαμβάνονται όλες οι δαπάνες για την καθαίρεση και 
επανακατασκευή των επιχρισμάτων ή αρμολόγημα εφό¬ 
σον η επιφάνεια δεν είναι επιχρισμένη, διάνοιξη οπών, δι¬ 
εύρυνση της ρωγμής κ.λπ. καθώς και ο χρωματισμός της 
επιφάνειας. Σε περίπτωση διαμπερούς ρωγμής η μέτρη¬ 
ση γίνεται από τη μία μόνον επιφάνεια. 

ΕΝΔΕΚΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (11.500 
ΔΡΧ.) 


Άρθρο 34 

Γ ια τον εμποτισμό με εποξειδική ρητίνη ή κονίαμα, σε 
κόμβο που επισκευάζεται σύμφωνα με την παράγραφο 
4.8 του «Κ.Π.Ο.Ε.Κ.Β.Σ.». Στην τιμή περιλαμβάνεται κάθε 
απαραίτητη δαπάνη για να ολοκληρωθεί έντεχνα η εργα¬ 
σία εκτός από τους μανδύες, τη συγκόλληση και τους σι¬ 
δερένιους συνδετήρες. Η τιμή, ισχύει για κάθε κόμβο, 
κατ’ αποκοπή, ανεξάρτητα από τον αριθμό των στύλων 
και των δοκών που συντρέχουν σε κάθε κόμβο. 

ΠΕΝΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (55.000 ΔΡΧ.) 

Ζ. ΣΤΑΤΙΚΗ ΑΠΟΚΑΤΑΣΤΑΣΗ 
Άρθρο 35 

Για ένα χιλιόγραμμο σιδεροδοκό με κοίλη ορθογωνική 
διατομή (κοιλοδοκό ή στραντζαριστό), για οποιαδήποτε 
χρήση και σε οποιαδήποτε θέση. Πριν την τοποθέτησή 
της, θα σφραγίζεται η κοιλοδοκός στην εγκάρσια τομή 
της (στο σόκορο) με σιδερένιο έλασμα με το ίδιο πάχος, 
που θα συγκολλιέται περιμετρικά, με σκοπό τη στεγανο- 
ποίηση του κοίλου εσωτερικού της. Στην τιμή περιλαμβά¬ 
νονται όλες οι δαπάνες (προμήθεια, μεταφορά υλικών, 
φθορά, συναρμολόγηση και τοποθέτηση, ειδικά εξαρτή¬ 
ματα, κλπ) και γενικά κάθε εργασία, που χρειάζεται για να 
ενσωματωθεί λειτουργικά και να προσαρμοστεί αισθητι¬ 
κά στην κατασκευή. Η ζύγιση γίνεται για το υλικό, που τε¬ 
λικά ενσωματώνεται στην κατασκευή. 

ΧΙΛΙΕΣ ΔΡΑΧΜΕΣ (1.000 ΔΡΧ.) 

Άρθρο 36 

Για την προμήθεια και τοποθέτηση ενός μέτρου ελκυ- 
στήρα από δομικό χάλυβα 5400 διατομής Φ18 για την πε- 
ρίσφυξη λιθοδομών. Στην τιμή περιλαμβάνονται όλες οι 
δαπάνες όπως διάνοιξη οπής, προμήθεια και τοποθέτηση 
γαλβανισμένου σιδεροσωλήνα, πλακών αγκύρωσης, σφι- 
κτήρων, βαφή των μεταλλικών στοιχείων και γενικά κάθε 
δαπάνη για την έντεχνη τοποθέτηση του ελκυστήρα. Η 
μέτρηση γίνεται με τις πραγματικές διαστάσεις του ελκυ¬ 
στήρα που τελικά ενσωματώνεται. Στην τιμή περιέχονται 
ανηγμένες όλες οι λοιπές δαπάνες για τα απαραίτητα υλι¬ 
κά. 

ΟΚΤΩ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (8.500 ΔΡΧ.) 

Τα προαναφερόμενα άρθρα του παρόντος τιμολογίου 
δύνανται να χρησιμοποιηθούν και για την κοστολόγηση 
αντίστοιχων εργασιών σε σεισμόπληκτα παραδοσιακά ή 
διατηρητέα κτίρια. 

II. ΕΙΔΙΚΕΣ ΕΡΓΑΣΙΕΣ ΜΟΝΟΝ ΓΙΑ ΠΑΡΑΔΟΣΙΑΚΑ Ή 
ΔΙΑΤΗΡΗΤΕΑ ΚΤΙΡΙΑ 

Επισημαίνεται ότι οι ζημιές που προτείνονται για επι¬ 
σκευή και εγκρίνονται πρέπει απαραιτήτως να προέρχο¬ 
νται από σεισμό και όχι από παλαιότητα και εγκατάλειψη. 

Α'. ΣΤΑΤΙΚΗ ΑΠΟΚΑΤΑΣΤΑΣΗ 
Άρθρο 37 

Γ ια ένα μέτρο καλώδιο προέντασης για τη σύσφιξη λι¬ 
θοδομών, μαζί με το περίβλημά του και το κατάλληλο λι- 
παντικό για να αποτραπεί η συνάφεια με αυτό και κάθε άλ¬ 
λο υλικό απαραίτητο για την έντεχνη κατασκευή σύμφω¬ 
να με τη μελέτη, εκτός από τη δαπάνη για τις αγκυρώσεις, 
που υπολογίζεται με την τιμή που ορίζεται στο επόμενο 
άρθρο 39. Στην τιμή περιλαμβάνονται όλες οι δαπάνες για 
να εξασφαλιστεί το επιθυμητό αποτέλεσμα, δηλ. να δια- 

νοιγεί το αυλάκι, να τοποθετηθεί και να ενταθεί το καλώ¬ 
διο με συνολικό φορτίο, όσο προβλέπεται στη μελέτη, 
που δεν μπορεί να υπερβαίνει τα εξήντα εκατοστά (60%) 
του οριακού φορτίου θραύσης του τένοντα και γενικά 
όλες οι δαπάνες για να ενσωματωθεί λειτουργικά και να 
προσαρμοστεί αισθητικά στην κατασκευή. Η μέτρηση γί¬ 
νεται με τις πραγματικές διαστάσεις του καλωδίου, που 
τελικά ενσωματώνεται και στην τιμή περιέχονται ανηγμέ- 
νες, όλες οι λοιπές δαπάνες για υλικά (περίβλημα, λιπα- 
ντικό, στηρίγματα κ.λπ.). 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 

Άρθρο 38 

Για κάθε μια αγκύρωση καλωδίου όπως προβλέπεται 
στο προηγούμενο άρθρο 38, με όλες τις εργασίες, που 
χρειάζονται για την έντεχνη εκτέλεσή τους και την πλήρη 
προσαρμογή του, στην παλιά μορφή, όπως αναφέρεται 
και στους Γεν. Όρους (παρ. γ). Στην τιμή περιλαμβάνο¬ 
νται όλες οι εργασίες, που προβλέπονται απ’ τη μελέτη, 
με απόλυτη ακρίβεια και με τις αντίστοιχες διαστάσεις, 
ανεξάρτητα από το υλικό στο οποίο γίνεται το χάντρωμα 
(λιθοδομή, σκυρόδεμα οπλισμένο ή άοπλο κ.λπ.) καθώς 
και η δαπάνη για την κατασκευή προσκεφάλαιου (μαξιλα¬ 
ριού) από οπλισμένο σκυρόδεμα, σύμφωνα με τη μελέτη, 
με πάχος το λιγότερο 0.07 μ. και με ελάχιστη περιεκτικό¬ 
τητα σε τσιμέντο 350 χγρ./μ3. Η τιμή ισχύει ανεξάρτητα 
από τη θέση (εσωτερική ή εξωτερική), που κατασκευάζε¬ 
ται η αγκύρωση, το ύψος της από το δάπεδο εργασίας, τη 
σχετική με άλλα κτίσματα θέση της και η μέτρηση γίνεται 
για κάθε αγκύρωση (όχι ζευγάρια). 

ΔΕΚΑ ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ 
(13.500 ΔΡΧ.) 

Β'ΔΑΠΕΔΑ-ΣΚΑΛΕΣ 

Άρθρο 39 

Για την αποξήλωση ενός τετραγωνικού μέτρου ξυλίνου 
δαπέδου. 

α) Χωρίς προσοχή, αλλά με προσοχή στις στηρίξεις και 
τις συναρμογές με τους τοίχους, ανεξάρτητα από τον 
τρόπο κατασκευής και το είδος αυτού. 

ΧΙΛΙΕΣ ΕΠΤΑΚΟΣΙΕΣ ΔΡΑΧΜΕΣ (1.700 ΔΡΧ.) 
β) Με προσοχή, προκειμένου να ξαναχρησιμοποιηθεί η 
χρήσιμη ξυλεία. Στηντιμή περιλαμβάνονται και όλες οι ερ¬ 
γασίες για την αποκομιδή των αχρήστων, μέχρι του ση¬ 
μείου σώρευσης, καθαρισμό, ξεπρόκιασμα, φύλαξη της 
χρήσιμης ξυλείας. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Η μέτρηση γίνεται με τις πραγματικές διαστάσεις που 
έχει η επιφάνεια μαζί με τα σοβατεπιά. 

Άρθρο 40 

Για την ανακατασκευή ενός τετραγωνικού μέτρου ξύλι¬ 
νου δαπέδου, με οποιοδήποτε σε κάτοψη σχήμα και δια¬ 
στάσεις,με ξυλεία, που προέρχεται από την αποξήλωση 
του παλαιού και αναγκαία συμπλήρωση νέας ξυλείας, 
όμοιας με την παλαιά, με σανίδες διατομής 2,5 Χ10 εκ. με 
σκελετό από καδρόνια. Στηντιμή περιλαμβάνονται και τα 
σοβατεπιά διατομής 2,5 Χ10 εκ. και η μέτρηση γίνεται με 
τις πραγματικές διαστάσεις από τοίχο σε τοίχο. 

α) Όταν ξαναχρησιμοποιείται μέρος της παλαιός ξυλεί¬ 
ας και συμπλήρωση με νέα παρόμοια με την παλαιά. 
ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 

Στην τιμή περιλαμβάνεται κάθε δαπάνη, για να μετα¬ 


φερθεί η ξυλεία, που προέρχεται από την αποξήλωση, 
από τη θέση που είχε φυλαχθεί, να γίνει προμήθεια νέας 
ξυλείας και όλων των υλικών που χρειάζονται για την πλή¬ 
ρη κατασκευή, καθώς και τα σοβατεπιά. 
β) Όταν η ξυλεία είναι νέα. 

ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.) 

Στην τιμή περιλαμβάνεται κάθε δαπάνη για την προμή¬ 
θεια, μεταφορά και τοποθέτηση των υλικών που χρειάζο¬ 
νται για την πλήρη κατασκευή. 

Άρθρο 41 

Για την ανακατασκευή ενός τετραγωνικού μέτρου φέ- 
ροντος σκελετού πατώματος, από καινούργια πελεκητή 
ξυλεία, με διατομήτο λιγότερο 0.14μ. X 0.18μ. και σε από¬ 
σταση μεταξύ τους όση προκύπτει από τις ανάγκες για 
στατική αντοχή και ακαμψία, με ή χωρίς εγκάρσιους συν¬ 
δέσμους διαστάσεων και διάταξης σύμφωνα με τα σχέδια 
της μελέτης. Στηντιμή περιλαμβάνονται όλες οι δαπάνες 
για την προμήθεια υλικών, τα ικριώματα, την ασφαλτική 
προστασία των εγκιβωτισμένων άκρων των δοκών και γε¬ 
νικά για εργασίες πλήρους κατασκευής. 

ΔΕΚΑ ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (14.000 ΔΡΧ.) 

Άρθρο 42 

Γ ια την αποξήλωση ενός τετραγωνικού μέτρου πλακό¬ 
στρωσης, από οτιδήποτε πλάκες (μαρμάρινες, τσιμεντέ¬ 
νιες, μαλτεζόπλακες, πηλιορίτικες, κεραμικές κ.λπ.) και 
με οσοδήποτε πάχος, 

α) Χωρίς προσοχή, όταν οι πλάκες δεν μπορούν να ξα- 
ναδιαστρωθούν, αλλά με προσοχή για να μην καταστρα¬ 
φεί το υπόστρωμά τους. 

Στην τιμή περιλαμβάνονται όλες οι εργασίες για πλή¬ 
ρως περαιωμένη εργασία, όπως αποξήλωση, φόρτωση, 
μεταφορά υλικών, τοποθέτηση κ.λπ.. Η μέτρηση γίνεται 
με τις πραγματικές διαστάσεις της επιφάνειας. 

ΧΙΛΙΕΣ ΕΠΤΑΚΟΣΙΕΣ ΔΡΑΧΜΕΣ (1.700 ΔΡΧ.) 

Άρθρο 43 

Γ ια την επίστρωση ενός τετραγωνικού μέτρου δαπέ¬ 
δου, με οποιοδήποτε σε κάτοψη σχήμα και διαστάσεις, με 
οτιδήποτε πλάκες (μαρμάρινες, τσιμεντένιες, μαλτεζό¬ 
πλακες, πηλιορίτικες, κεραμικές κ.λπ.) και με οσοδήποτε 
πάχος και διαστάσεις, με τα ανάλογα σοβατεπιά. 

α) Από πλάκες που προέρχονται από αποξήλωση, από το 
πάτωμα που υπήρχε στον ίδιο χώρο. Στην τιμή περιλαμβά¬ 
νεται και ο καθαρισμός τους, με την αναγκαία συμπλήρω¬ 
ση, σε οσοδήποτε ποσοστό, με νέες πλάκες, όμοιες με τις 
παλιές καθώς και κάθε δαπάνη για πλήρως περαιωμένες 
εργασίες μαζί με τα σοβατεπιά. Η μέτρηση γίνεται με τις 
πραγματικές διαστάσεις, από τοίχο σε τοίχο. 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ.) 

β) Από νέες πλάκες όμοιες με τις παλιές. Στην τιμή πε¬ 
ριλαμβάνονται όλες οι δαπάνες για πλήρως περαιωμένες 
εργασίες μαζί με τα σοβατεπιά και η μέτρηση γίνεται με 
τις πραγματικές διαστάσεις από τοίχο σε τοίχο. 

ΕΝΔΕΚΑ ΧΙΛΙΑΔΕΣ ΔΡΑΧΜΕΣ (11.000 ΔΡΧ.) 

Άρθρο 44 

Γ ια την επισκευή ξύλινης ή μεταλλικής σκάλας, απ’ο- 
ποιοδήποτε πάτωμα μέχρι το επόμενο, δηλαδή σκαλομέ¬ 
ρια (βαθμιδοφόροι, ρίχπα, πατήματα, κάγκελα, κουπα¬ 
στή κ.λπ.) και ανεξάρτητα από το ύψος του και τη θέση 

στην οποία βρίσκεται (όροφος, θέση στην κάτοψη κ.λπ.), 
από το ποσοστό νέων υλικών που χρειάζεται για να αντι- 
κατασταθούν φθαρμένα στοιχεία, από τη μορφή της (ευ- 
θύγραμμη ή καμπύλη, με πλατύσκαλα ή όχι, ελαιοχρωμα- 
τισμένη ή βερνικωμένη ή όχι κ.λπ.). Στην τιμή περιλαμβά¬ 
νονται όλες οι δαπάνες για την πλήρη επισκευή. 

Η μέτρηση γίνεται σε ακέραιους ορόφους, ανεξάρτητα 
από το ύψος τους, και χωρίς να προσμετρώνται τα μεσο¬ 
πατώματα, ανεξάρτητα από την έκτασή τους. 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 

ΓΟΡΟΦΕΣ 
Άρθρο 45 

Για την αποξήλωση ενός τετραγωνικού μέτρου ξύλινης 
ψευδοροφής, που η ξυλεία του μπορεί να χρησιμοποιη¬ 
θεί, ολικά ή μερικά, μαζί με τα επενδεδυμένα περιθώρια 
για την ανακατασκευή της, με προσοχή για να διασωθεί η 
χρήσιμη ξυλεία και ιδιαίτερα για τις σανίδες, αρμοκάλυ- 
πτρα ή άλλα στοιχεία που έχουν ανάγλυφα ή χρωματιστά 
κοσμήματα, έστω και αν δεν είναι κατάλληλα για να χρη¬ 
σιμοποιηθούν, αλλά χρειάζονται σαν πρότυπα, για να δια¬ 
μορφωθεί η νέα ψευδοροφή, που θα κατασκευαστεί στον 
ίδιο χώρο όμοια με την παλιά. Στην τιμή περιλαμβάνονται 
ακόμη και οι αυξημένες δαπάνες που χρειάζονται για να 
διασωθούν τα κοσμημένα στοιχεία, που προαναφέρθη- 
καν και να φυλαχθούν με ιδιαίτερη προσοχή. Η μέτρηση 
γίνεται με την πραγματική επιφάνεια που αποξηλώνεται 
σε κατακόρυφη προβολή σε οριζόντιο επίπεδο, χωρίς να 
προσμετρώνται τα περιθώρια κ.λπ. 

ΔΥΟ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (2.500 ΔΡΧ.) 

Άρθρο 46 

Γ ια την ανακατασκευή ενός τετραγωνικού μέτρου ξύλι¬ 
νης ψευδοροφής μαζί με τα περιθώρια, με οποιοδήποτε 
σε κάτοψη, σχήμα και διαστάσεις ανεξάρτητα από το 
ύψος (κρέμαση) και τη μορφή (θολωτή, με φατνώματα, 
αφαλούς κ.λπ.) εκτός των περιθωρίων και για επισκευή 
και συμπλήρωση της σχάρας στην οποία στηρίζεται, αν 
χρειάζεται, με ξυλεία, που προέρχεται από την οροφή, 
που υπήρχε στον ίδιο χώρο, και συμπλήρωση με νέα ξυ¬ 
λεία, όμοια με την παλιά και με την ίδια ανάγλυφη και χρω¬ 
ματιστή διακόσμηση κ.λπ.. Στην τιμή περιλαμβάνονται, 
όλες οι δαπάνες για την πλήρη ανακατασκευή της ψευ¬ 
δοροφής καθώς και η εξειδικευμένη εργασία και τα υλικά, 
που χρειάζονται για τη διακόσμηση, ανάγλυφη και χρω¬ 
ματιστή ή άλλη. Η μέτρηση γίνεται όπως προβλέπεται στο 
προηγούμενο άρθρο 46. 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Δ' ΚΟΥΦΩΜΑΤΑ 
Άρθρο 47 

Γ ια την αποξήλωση ενός τετραγωνικού μέτρου κουφώ¬ 
ματος, ανεξάρτητα από το είδος, το σχήμα και τον τρόπο 
κατασκευής του (ξύλινα, σιδερένια, με ή χωρίς εξώφυλ¬ 
λα, φεγγίτη κ.λπ.). 

α) Χωρίς προσοχή, όταν τα υλικά δεν μπορούν να ξανα- 
χρησιμοποιηθούν. 

ΔΥΟ ΧΙΛΙΑΔΕΣ ΔΡΑΧΜΕΣ (2.000 ΔΡΧ.) 

β) Με προσοχή, όταν τα υλικά μπορεί να ξαναχρησιμο- 
ποιηθούν. Η τιμή ισχύει ανεξάρτητα από το ποσοστό των 
χρησίμων υλικών, στο σύνολό τους. 

ΤΕΣΣΕΡΕΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 


Άρθρο 48 

Γιατην επισκευή, συμπλήρωση, συντήρηση και χρωμα¬ 
τισμό ενός τετραγωνικού μέτρου κουφώματος, ανεξάρ¬ 
τητα από το σχήμα, το είδος και τον τρόπο κατασκευής. Η 
τιμή ισχύει και στην περίπτωση, που το κούφωμα πρέπει 
να αποσυναρμολογηθεί και να συναρμολογηθεί από την 
αρχή, ανεξάρτητα απ’ το ποσοστό νέας ξυλείας και άλλων 
υλικών (σιδερικά, υαλοπίνακες κ.λπ.). Στην τιμή περιλαμ¬ 
βάνονται όλες οι απαιτούμενες εργασίες για την συντή¬ 
ρηση, χρωματισμό και τοποθέτηση του κουφώματος. Η 
μέτρηση γίνεται με τις πραγματικές διαστάσεις του κου¬ 
φώματος, εκτός αν το περίγραμμα είναι ολικώς ή μερικώς 
καμπύλο, οπότε, επιφάνεια ορίζεται το ελάχιστο ορθογώ¬ 
νιο σχήμα, στο οποίο εγγράφεται. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Άρθρο 49 

Γ ια την ανακατασκευή ενός τετραγωνικού μέτρου εσω¬ 
τερικής ή εξωτερικής ξύλινης πόρτας όμοιας με αυτήν 
που υπήρχε (ταμπλαδωτή ή πρεσσαριστή ή υαλόπορτα ή 
ραμποτέ, με φεγγίτι και μεσοκάσι ή χωρίς κ.λπ.). Στην τι¬ 
μή περιλαμβάνονται όλες οι δαπάνες για την προμήθεια 
και μεταφορά όλων των υλικών, που χρειάζονται για την 
πλήρη κατασκευή. Η τιμή ισχύει ανεξάρτητα από τη θέση 
στην οποία τοποθετείται (όροφος, απόσταση από τη θέ¬ 
ση όπου μπορεί να προσεγγίσει μεταφορικό μέσο κ.λπ.), 
απ’ τη μορφή του κ.λπ. Η μέτρηση γίνεται, όπως ορίζεται 
στο προηγούμενο άρθρο 49. 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 

Άρθρο 50 

Γ ια την ανακατασκευή ενός τετραγωνικού μέτρου εξω¬ 
τερικών παραθύρων ή εξωστόθυρων οποιουδήποτε τύ¬ 
που (γαλλικά, γερμανικά, ελληνικά κ.λπ., από ξυλεία τύ¬ 
που Σουηδίας, όμοια με αυτά, που υπήρχαν. Στην τιμή πε¬ 
ριλαμβάνονται όλες οι δαπάνες, που αναφέρονται στο 
προηγούμενο άρθρο και η μέτρηση γίνεται όπως ορίζεται 
στο ίδιο άρθρο 50. 

α) Γ ια υαλοστάσια (χωρίς εξώφυλλα): 

ΕΙΚΟΣΙ ΕΠΤΑ ΧΙΛΙΑΔΕΣ ΔΡΑΧΜΕΣ (27.000 ΔΡΧ.) 
β) Γ ια κουφώματα με εξώφυλλα: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 

Ε' ΚΑΛΥΨΕΙΣ 

Άρθρο 51 

Για την ανακατασκευή ενός μέτρου γύψινης ταινίας 
(μπορντούρας) ή γωνίας (λούκι), με οποιαδήποτε ανάγλυ¬ 
φη διαμόρφωση, οσοδήποτε ανάγλυφο βάθος, με οσοδή- 
ποτε πλάτος, ανεξάρτητα αν τοποθετούνται στο εσωτερικό 
ή το εξωτερικό, από το ύψος στο οποίο τοποθετούνται από 
το έδαφος ή το δάπεδο και τη μορφή της επιφάνειας. Στην 
τιμή περιλαμβάνονται όλες οι δαπάνες για να αφαιρεθούν 
και απομακρυνθούν τα καταστραμμένα γύψινα εκτός από 
αυτά που είναι απαραίτητα να φυλαχθούν σαν υπόδειγμα 
για να κατασκευαστούν νέα, όμοια με αυτά που υπήρχαν, η 
τελική επεξεργασία και ο χρωματισμός με τα κατάλληλα 
χρώματα. Η τιμή ισχύει και στην περίπτωση που η αντικατά¬ 
σταση γίνει τοπικά καθώς επίσης και για γύψινες ροζέτες ή 
αφαλούς. Η μέτρηση γίνεται με το πραγματικό μήκος που 
τοποθετείται ή τη διάμετρο για στρογγυλά, ή τη μεγαλύτε¬ 
ρη διαγώνια διάσταση για πολύγωνα ή άλλα σχήματα. 
ΔΕΚΑΠΕΝΤΕ ΧΙΛΙΑΔΕΣ ΔΡΑΧΜΕΣ (15.000 ΔΡΧ.) 

Άρθρο 52 

Για την επισκευή ενός μέτρου γύψινης ταινίας (μπορ¬ 
ντούρας), ή γωνιάς (λούκι), όπως περιγράφεται στο 
προηγούμενο άρθρο 52. Στην τιμή περιλαμβάνονται ανά¬ 
λογα προσαρμοσμένες, όλες οι δαπάνες, που αναφέρο- 
νται στο προηγούμενο άρθρο. Η μέτρηση γίνεται όπως 
ορίζεται στο ίδιο άρθρο τόσο για ταινίες και γωνίες όσο 
και για ροζέτες ή αφαλούς. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Άρθρο 53 

Γ ια την ανακατασκευή ενός τετραγωνικού μέτρου σιδε¬ 
ρένιου, χυτοσιδερένιου ή άλλου μεταλλικού στοιχείου, 
όπως κάγκελα, κουπαστές κ.λπ., όμοια με αυτά που υπήρ¬ 
χαν, χυτά ή σφυρήλατα ή οποιαδήποτε πρόσθετη κατερ¬ 
γασία χρειάζεται για τηντελική διαμόρφωσή τους στο επί¬ 
πεδο ή στο χώρο, με πρόσθετα διακοσμητικά από άλλο 
μέταλλο (χαλκό, ορείχαλκο κ.λπ.). Στην τιμή περιλαμβά¬ 
νονται όλες οι δαπάνες για να αφαιρεθούν τα κατεστραμ¬ 
μένα στοιχεία, να απομακρυνθούν τα υλικά, εκτός από 
όσα είναι απαραίτητα να φυλαχθούν σαν υπόδειγμα, για 
να κατασκευαστούν τα νέα, ίδια με αυτά που υπήρχαν και 
γενικά για την πλήρη κατασκευή τους, την τελική επεξερ¬ 
γασία και το χρωματισμό τους. Η τιμή ισχύει και στην πε¬ 
ρίπτωση, που η αντικατάσταση γίνεται τοπικά και ανεξάρ¬ 
τητα από την ολική επιφάνεια που θα αντικατασταθεί και 
από τις επαναλήψεις, που θα γίνουν για το ίδιο στοιχείο. Η 
μέτρηση γίνεται με την επιφάνεια, που έχει το ελάχιστο 
ορθογώνιο παραλληλόγραμμο που περιγράφεται στο 
στοιχείο που κατασκευάσθηκε, ανεξάρτητα από την 
εγκάρσια διαμόρφωσή του. 

ΔΕΚΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (15.000 ΔΡΧ.) 

Άρθρο 54 

Γ ια την επισκευή ή ανακατασκευή ενός μέτρου τραβη¬ 
χτού επιχρίσματος, για γείσα, παραστάδες, πρέκια, κο¬ 
ρωνίδες, ζώνες, κορνιζώματα με οποιαδήποτε ανάγλυφη 
διαμόρφωση (διατομή), με καμπύλες, ή όχι, με οσοδήπο- 
τε ανάγλυφο βάθος, και ολικό πλάτος, με ευθύγραμμο ή 
καμπύλο άξονα (οδηγό), όμοια με αυτή, που υπήρχε και 
σε οσοδήποτε ύψος από το έδαφος ή το δάπεδο. 

Στην τιμή περιλαμβάνονται όλες οι δαπάνες για να απο¬ 
τυπωθούν με ακρίβεια τα παλιά τραβηχτά, να καθαιρε- 
θούν, να απομακρυνθούν τα υλικά, να κατασκευασθεί ο 
τύπος (καλούπι), να τοποθετηθούν οι οδηγοί κλπ, η εργα¬ 
σία και τα υλικά, η τελική επεξεργασία και ο χρωματισμός 
με τα κατάλληλα χρώματα και χρωματισμούς, έστω και αν 
δεν είναι ομοιόχρωμοι σε όλο το πλάτος. Η τιμή ισχύει και 
στην περίπτωση που η αντικατάσταση γίνεται τοπικά και 
ανεξάρτητα από τη μορφή και τις επαναλήψεις των ανά¬ 
γλυφων στοιχείων. 

Η μέτρηση γίνεται με το πραγματικό μήκος και η αντί¬ 
στοιχη επιφάνεια δεν αφαιρείται από την επιφάνεια πάνω 
στην οποία κατασκευάζεται, αν η επιφάνεια αυτή έχει 
ανακατασκευαστεί και έχει υπολογιστεί η σχετική δαπάνη 
στον προϋπολογισμό. 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 ΔΡΧ.) 

Άρθρο 55 

Γ ια τον χρωματισμό ενός τετραγωνικού μέτρου παλαι¬ 
ών ή νέων επιχρισμάτων, ανεξάρτητα από τη θέση, εσω¬ 
τερικό ή εξωτερικό και το ύψος απ’ το έδαφος ή το δάπε¬ 
δο που γίνεται, τη μορφή που έχει η επιφάνεια, αν είναι 


νέα (αχρωμάτιστη) ή παλαιά (χρωματισμένη), το ολικό εμ¬ 
βαδόν και τις διαστάσεις και απ’ τις επαναλήψεις που 
χρειάζονται για την πλήρη κάλυψη. Στην τιμή περιλαμβά¬ 
νονται όλες οι δαπάνες, που προβλέπει το Α.Τ.Ο.Ε. στα 
αντίστοιχα άρθρα του και ισχύουν ανεξάρτητα από το αν 
η ίδια επιφάνεια χρωματίζεται με δύο ή περισσότερους 
χρωματισμούς ή και διακοσμητικές ταινίες (στάμπες 
κ.λπ.) που περιλαμβάνονται στην τιμή. Η μέτρηση γίνεται 
σύμφωνα με το πραγματικό εμβαδόν της επιφάνειας, 
α) Με ανάγλυφο χρώμα (τύπου ΡΕΙΙΕΡ) 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 ΔΡΧ.) 
β) Με υδρόχρωμα ή τσίγκο ή κόλλα ή συνδυασμό τους 
ΧΙΛΙΕΣ ΠΕΝΤΑΚΟΣΙΕΣ ΔΡΑΧΜΕΣ (1.500 ΔΡΧ.) 
γ) Με ελαιόχρωμα σε τοίχους 
ΔΥΟ ΧΙΛΙΑΔΕΣ ΔΡΑΧΜΕΣ (2.000 ΔΡΧ.) 
δ) Με πλαστικό χρώμα σε τοίχο με σπατουλάρισμα της 
επιφάνειας 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ.) 

ε) Με ελαιόχρωμα ή βερνικόχρωμα (ριπουλίνη) ή βερνί¬ 
κι σε ξύλινα ή μεταλλικά κουφώματα 
ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 
στ) Με βερνικόχρωμα σε δάπεδα 
ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1 παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 27 Αυγούστου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-#- 

Αριθ. ΔΙα/14616 (3) 

Σύσταση Επιτροπής προσφυγών με έδρα την Αθήνα στην 
Ιατρική Σχολή του Εθνικού και Καποδιστριακού Πανε¬ 
πιστημίου Αθηνών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του άρθρου 167 του Ν. 2683/99. 

2. Το έγγραφο με αρ. 9223/21.6.99 του Εθνικού και Κα- 
ποδιστριακού Πανεπιστημίου Αθηνών, αποφασίζουμε: 

I. Συστήνουμε την προβλεπόμενη από τις διατάξεις του 
άρθρου 167 του Ν. 2683/99 Επιτροπή Προσφυγών της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών, αποτελούμενη από τους κατωτέρω: 
α. Τακτικά μέλη: 

1. Λουκόπουλο Δημήτριο Καθηγητή Α' Π. Κλιν. Λαϊκό 
Νοσοκομείο. 

2. Κονδυλώρο Δημήτριο, Αναπληρωτή Καθηγητή ΩΡΛ 
Κλινική Ιπποκράτειο Νοσοκομείο. 

3. Αναστασίου Κων/νο, Επικ. Καθηγητή Β' Προπ. Παθο¬ 
λογική Κλινική Νοσοκομείο «Ευαγγελισμός». 

β. Αναπληρωματικά μέλη 

1. Ρούσσο Χαράλαμπο Καθηγητή Μονάδα Εντατικής 
Θεραπείας Νοσ. «Ευαγγελισμός». 

2. Βαιόπουλο Γεώργιο, Αναπλ. Καθηγητή Α' ’Παθολογι- 
κή Κλινική Νοσοκομείο Λαϊκό. 

3. Ζακυνθινό Σπυρίδωνα Επικ. Καθηγητή Κλινική Εντα¬ 
τικής Θεραπείας Νοσοκομείο «Ευαγγελισμός». 

Πρόεδρο της Επιτροπής ορίζουμε τον Λουκόπουλο Δη- 
μήτριο με αναπληρωτή τον Ρούσσο Χαράλαμπο. 

Γραμματέα της Επιτροπής ορίζουμε την Λούτα Πανω¬ 
ραία με αναπληρώτρια την Φερφέλη Φανή. 

II. Ως έδρα της Επιτροπής ορίζουμε την Ιατρική Σχολή 
του Εθνικού και Καποδιστριακού Πανεπιστημίου Αθηνών 
Μ. Ασίας 75 Γουδί ΤΚ 115 27. 

Αρμοδιότητα της Επιτροπής είναι να αποφαίνεται επί 
προσφυγών των υπαλλήλων σε όσες περιπτώσεις προ¬ 
βλέπει Ο Ν. 2683/99. 

Η προαναφερόμενη Επιτροπή θα συνεδριάζει μία (1) 
φορά το μήνα σε μέρα και ώρα που θα ορίζονται από τον 
Πρόεδρο, εκτάκτως δε κάθε φορά που θα υπάρξουν αντι¬ 
κειμενικά αυξημένες και έκτακτες ανάγκες όχι όμως πέρα 
μιας έκτακτης συνεδρίασης ανά μήνα. 

Σε περίπτωση κωλύματος ή δικαιολογημένης απουσίας 
τακτικού μέλους της Επιτροπής, θα ειδοποιείται με ευθύ¬ 
νη του εγκαίρως ο γραμματέας της Επιτροπής. 

Η Επιτροπή θεωρείται ότι βρίσκεται σε απαρτία όταν εί¬ 
ναι παρόντα και τα τρία μέλη αυτής. 

Η θητεία της Επιτροπής είναι για δύο (2) έτη και λήγει 
στις 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1999 

Ο ΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 63425 οικ. (4) 

Σύσταση Ομάδας Δράσης (Έργου) για την αντιμετώπιση 
του προβλήματος του έτους 2000 των πληροφορια¬ 
κών και ηλεκτρονικών συστημάτων στις υπηρεσίες και 
στους φορείς αρμοδιότητας του Υπουργείου Δικαιο¬ 
σύνης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 18 παρ.18 του Ν. 2503/1997 (ΦΕΚ 
107/Α730.5.1997). 

β) Του άρθρου 40 του Ν. 849/1978 (ΦΕΚ 232/Α778). 

γ) Της παρ. 3 του άρθρου 22 του Ν. 2362/1995 (ΦΕΚ 
247/Α727.11.1995). 

δ) Του άρθρου 27 του Ν. 2081/1992 (ΦΕΚ 154/Α7 
10.9.1992), με το οποίο προστέθηκε άρθρο 29Α στο Ν. 
1558/1985 (ΦΕΚ 137/Α71985), όπως αντικαταστάθηκε με 
το άρθρο 1 του Ν. 2469/1997 (ΦΕΚ 38/Α797). 

2. Ότι επιβάλλεται η ολοκλήρωση της λήψης όλων των 
απαραίτητων μέτρων, για την αντιμετώπιση του γνωστού 
ως «προβλήματος του έτους 2000» των πληροφοριακών 
και ηλεκτρονικών συστημάτων, επειδή η μη αποτελεσμα¬ 


τική αντιμετώπισή του εγκαίρως θα έχει, ενδεχομένως δυ¬ 
σμενείς επιπτώσεις, που θα συνίστανται στη διακοπή της 
λειτουργίας των συστημάτων ή σε εσφαλμένη λειτουργία 
των συστημάτων. Για το λόγο αυτό κρίνεται αναγκαία η 
σύσταση και λειτουργία στη Κεντρική Υπηρεσία του 
Υπουργείου Δικαιοσύνης Ομάδας Δράσης (Έργου) 2000. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, καθ ' όσο η σχετική δαπάνη θα προκό¬ 
ψει με τον καθορισμό της αμοιβής ή αποζημίωσης, που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του Ν. 2503/1997 κοι¬ 
νής υπουργικής απόφασης, αποφασίζουμε: 

1. Συγκροτούμε στο Υπουργείο Δικαιοσύνης Ομάδα 
Δράσης (Έργου) 2000, για την αντιμετώπιση του προβλή¬ 
ματος 2000 των πληροφοριακών και ηλεκτρονικών συ¬ 
στημάτων υπηρεσιών και φορέων αρμοδιότητας του 
Υπουργείου Δικαιοσύνης. 

2. Η Ομάδα Δράσης ορίζεται πενταμελής και θα αποτε- 
λείται από δημόσιους λειτουργούς ή υπαλλήλους δημό¬ 
σιων υπηρεσιών και λοιπών φορέων του δημόσιου τομέα, 
ειδικούς σε θέματα πληροφορικής και εμπειρογνώμονες 
του δημόσιου και ιδιωτικού τομέα. Ο Πρόεδρος της Ομά¬ 
δας Δράσης 2000 δύναται να προσκαλεί για συμμετοχή 
σε συνεδριάσεις της Ομάδας πανεπιστημιακούς, ειδι¬ 
κούς επιστήμονες, και υπαλλήλους ή συνταξιούχους δη¬ 
μοσίων υπηρεσιών και λοιπών φορέων του δημόσιου το¬ 
μέα για παροχή εξειδικευμένων πληροφοριών. 

3. Πρόεδρος της Ομάδας ορίζεται λειτουργός ή υπάλ¬ 
ληλος, ειδικός σε θέματα Πληροφορικής. 

4. Η Ομάδα θα εξυπηρετείται από διμελή Γραμματεία, 
αποτελούμενη από υπαλλήλους υπηρεσιών ή φορέων 
του δημόσιου τομέα. 

5. Η Ομάδα θα συνεδριάζει εκτός των ωρών εργασίας 
των δημόσιων υπηρεσιών στο Κατάστημα του Υπουργεί¬ 
ου Δικαιοσύνης. 

6. Έργο της Ομάδας Δράσης είναι η παρακολούθηση 
του επιχειρησιακού σχεδιασμού των υπηρεσιών και φο¬ 
ρέων, αρμοδιότητας του Υπουργείου Δικαιοσύνης για την 
αντιμετώπιση του προβλήματος 2000 στα πληροφοριακά 
και ηλεκτρονικά συστήματα, η παρακολούθηση της εξέ¬ 
λιξης των έργων και των ενεργειών υλοποίησης, η παρο¬ 
χή συμβουλευτικής υποστήριξης σε θέματα προτύπων, 
μεθοδολογιών, τεχνικών και εργαλείων, η σύνταξη ειδι¬ 
κών γνωμοδοτικών εκθέσεων για τις αναγκαίες παρεμβά¬ 
σεις και μετατροπές στις διάφορες συνιστώσες των πλη¬ 
ροφοριακών και ηλεκτρονικών συστημάτων και η υπο¬ 
στήριξη φορέων για την επαλήθευση των διαδικασιών 
υλοποίησης της συμβατότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΔΙΚΑΙΟΣΥΝΗΣ 

ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ ΕΥΑΓΓΕΛΟΣ ΓΙΑΝΝΟΠΟΥΛΟΣ 


22840 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * 

ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.ρΓ 



β-ΓηαίΙ: ηναε @ βΙ.ςΓ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 



Διοικητήριο Τ.Κ. 41110 

(041) 597449 



ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

(0661) 89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 


ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σε \(δ ε ς κα ι άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >■ 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 ·· 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 « 

150 - 

Προκηρύξεων Α.Σ.Ε. Π. 

10.000 »· 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.0(Γ~ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























